open-index/open-wikipedia-markdown huggingface dataset:
Sádek (distrikto Svitavy)

Municipo **Sádek** situas en Ĉeĥio, regiono Pardubice, distrikto Svitavy, en nordorienta submontaro de Žďárské vrchy, 3&nbsp;km okcidente de urbo Polička. Vivas ĉi tie  ().

## Historio 
La unua mencio pri vilaĝo Sádek estas el la jaro 1463 kaj ĝi temas pri testamento de vilaĝano de Sádek nomita Barthoň. La dokumento estas deponita en muzeo de Polička. Ekesto de la vilaĝo tamen estis verŝajne pli frua, ligita kun fondo de la urbo Polička de la ĉeĥa reĝo Přemysl Otakar la 2-a en la jaro 1265. Ĝia nomo estas derivita de fiŝbasenoj (ĉeĥe "sádka"), en kiuj estis kaptitaj fiŝoj deponataj antaŭ konsumado. En areo de la vilaĝo Sádek kaj ĝia ĉirkaŭaĵo tiam estis 34 fiŝlagoj kaj servuta devo de la vilaĝanoj estis bredi kaj liveradi fiŝojn en la reĝan urbon Polička.

## Loĝantaro 
## Memorindaĵoj 
### Preĝejo 
Preĝejo de la Plejsankta Triunuo estis origine konstruita kiel kapelo de Sankta Nikolao, verŝajne en la jaroj 1515 - 1516.

Nuntempa preĝejo estas baroka el la jaroj 1710 - 1713, sed la turo en okcidenta fronto estas verŝajne jam el la 17-a jarcento. La kirko estas ununava kun trilatere finita presbiterejo kun sakristio sur suda flanko kaj alkonstruaĵo sur norda flanko. Fasadoj estas membrigitaj per lizenoj, okcidenta fronto estas triaksa. La navo havas platan kaseditan plafonon. La presbiterejo estas volbita barele kun segmentoj, en la sakristio estas kruca volbo, triumfa arko estas duoncirkla. La ĥorejo troviĝas sur solidaj toskanaj kolonoj, kaj estas subvolbita per krucaj volboj. Internaj vandoj estas membrigitaj per pilastraj faskoj, kiuj portas kornicon.

La altaroj estas pseŭdobarokaj el la jaroj 1893 - 1894, statuoj de Sankta Sebastiano kaj Sankta Roĥo troviĝas sur konzoloj ĉe suda enirejo. Bildo de Sankta Familio estas el la unua duono de 18-a jarcento, bonkvalita. La predikejo estas el la jaro 1649 kaj havas figure pentritajn plenigaĵojn. Benkoj estas el tempo ĉirkaŭ la jaro 1700. Du lignaj kandelingoj kun ornamentaj skulptaĵoj estas el la jaro 1735..

### Kapeleto 
Ĉe la ponto estas kapeleto de Sankta Johano Nepomuka el la 18-a jarcento kun nova bildo de la sanktulo.

### Kapeleto sub la preĝejo 
### Humilejo 
La humilejo estas el la 18-a jarcento. En niĉoj estas novaj bildoj de Sankta Jozefo, Sankta Maria kaj de Plejsankta Koro de la Sinjoro.

## Literaturo 
* Dr. E. Poche, DrSc. a kol. – *Umělecké památky Čech*. Eldonis Akademia en Prago en j. 1978.

## Pluaj fotoj 

Sádek u Poličky - dům čp. 66.jpg|Sádek u Poličky – domo n-ro 66
Sádek u Poličky - hostinec.jpg |Sádek u Poličky – gastejo
Sádek u Poličky - kostel nejsvětější Trojice.jpg |Sádek u Poličky – preĝejo de La plej sankta Triunuo
Sádek u Poličky - dům čp. 26.jpg|Sádek u Poličky – domo n-ro 26

## Eksteraj ligiloj 
* Oficiala paĝaro de mikroregiono Poličsko 
* Monumento al la viktimoj de la 1-a mondmilito

Kategorio:Vilaĝoj en distrikto Svitavy
Kategorio:Municipoj en distrikto Svitavy
Kategorio:Setlejoj en Suprasvratka montetaro
Kategorio:Setlejoj en PPR Žďárské vrchy
Provinco Uíge

eta|situo de la provinco en Angolo
La **provinco Uíge** estas unu el 18 administraj unuoj, kiuj dividas la ŝtaton Angolo en sudokcidenta Afriko. Ĝi kovras areon de 22 663 kvadrataj kilometroj kaj laŭ takso pri la stato de 2006 havis proksimume 800 000 loĝantojn. Administra centro de la provinco estas la samnoma urbo Uíge. La teritorio situas en la pleja nordo de la lando, lime de la Demokratia Respubliko Kongo, nomata Kongo Kinŝasa. Okcidente la rivero *Zadi*, oriente la rivero *Beu* estas la provincaj limoj. Dum la enlanda milito de Angolo inter la jaroj 1975 kaj 2002 la teritorio estis inter la plej forte damaĝitaj kaj multaj provincanoj iĝis rifuĝintoj - ankoraŭ nun la ekonomiaj

Inter la municipoj de la provinco estas Zombo, Quimbele, Damba, Mucaba, Bungu, Macocola, Bembe, Buengas, Sanza Pombo, Alto Cauale, Puri, Negage, Quitexe, Ambuila kaj Songo. Ĉefa etno en la provinco estas la kongoj.

Kategorio:Provincoj de Angolo
Flago de Sankta-Piero kaj Mikelono

[eta|Flago de [Sankta-Piero kaj Mikelono]]
La **flago de Sankta-Piero kaj Mikelono** estas la flago de Francio, tamen, ĝi havas neoficialan flagon vaste uzata kaj konata kvazaŭ oficiala. Ĝi estas blua kun flava ŝipo, eble la Grande Hermine, kiu kunportis Jacques Cartier al Sankta-Piero la . Tri kvadrataj kampoj metitaj ĉe la hisflanko reprezentas flagojn de la plej multaj loĝantoj de la insuloj, de pinto ĝis fundo, la eŭska, bretona, kaj normanda flagoj.

Tiu neoficiala flago estis verŝajne dizajnita de André Paturel, loka entreprenposedanto kiu adaptis la blazonon dizajnitan de Léon Joner.

Sankta-Piero kaj Mikelono
Kategorio:Sankta-Piero kaj Mikelono
Kategorio:Francio
Flago de la Turkoj kaj Kajkoj

[eta|250px|[Dosiero:FIAV 110010.svg|23px 1:2]]
La **flago de la Turkoj kaj Kajkoj** estas simila al la flagoj de aliaj britaj dependaĵoj kaj kolonioj kiam ĝi havas la Union Jack en la kantono. Ĝi estis adoptita la 7-an de novembro 1968. Ĝi estas "Blue Ensign": la flava blazono estas prenita de la blazono de la teritorio kaj enhavas konkon, omaron, kaj kakton.

La antaŭa flago uzita ĝis 1968 estis ankaŭ Blue Ensign. Kiel multaj aliaj britaj teritorioj en la regiono, ĝi havis cirklan insignon montranta ŝipon ĉmare kun la nomo de la insuloj. Insigno de Turkoj kaj Kajkoj ankaŭ montris viron laboranta ĉe la strando inter du stakoj el salo.

Kategorio:Naciaj flagoj
Kategorio:Flagoj de Britio
Internacia flughaveno Domodedovo

La **Internacia flughaveno Domodedovo** (ruse Международный аэропорт Домодедово) estas la plej malnova flughaveno de Moskvo. Ĝi situas en la distrikto de Domodedovo 42&nbsp;km-ojn sud-sud-oriente de la centro de Moskvo. Ĝi estis plejparte renovigita kaj modernigita en 2003 kaj 2004. La kurejoj, taksivojoj kaj parkejoj estis plilarĝigitaj kaj plifirmigitaj por ke ĝi povu bonvenigi la novajn generaciojn de pezaj aviadiloj; ĝi estas la unua en Rusio kiu povas fari tion.

Ĝi estas la plej granda flughaveno de Rusio laŭ nombro de pasaĝeroj kaj kargo, iom antaŭ la alia granda flughaveno de Moskvo, la Internacia flughaveno Ŝeremetjevo, kun 20,430,000 pasaĝeroj en 2008.

Elektra motortrajno "Aeroexpress" ligas la flughavenon, situantan 35 kilometrojn sude de Moskvo al unu el la 9 grandaj moskvaj stacidomoj, nome la Paveleca stacidomo en 40 minutojn.

## Historio 
Historio de Domodedovo komenciĝis en marto 1964 per flugo de Tupolev 104 al Jekaterinburg (tiam nomata Sverdlovsk). La flughaveno, ekipita por bonvenigi longdistancan internan trafikon de Sovetunio, estis oficiale inaŭgurita en majo 1965. Du paralelaj betonitaj kurejoj (14L/32R kaj 14R/32L) estis funkciigitaj 18 monatojn post la inaŭgurado de flughaveno. La , flughaveno de Domodedovo estis elektita por bonvenigi la unuan komercan flugon de Tupolev 144 al Alma-Ata (hodiaŭ Almato, plej granda urbo de Kazaĥujo).

La kontrolo de flughaveno estis transigita en 1996 al East Line Group, kvankam la kurejoj restas posedaĵo de la ŝtato. Gravaj konstru-laboroj okazis por proksimigi ĝin al eŭropaj normoj. Pro problemoj en Ŝeremetjevo, kelkaj flugkompanioj, interalie British Airways, Emirates Airlines aŭ Swiss ankaŭ translokiĝis al Domodedovo.

## Bildgalerio 

Domodedovo airport.jpg|Flughaveno Domodedovo
Domodedovo Airlines Ilyushin Il-96.jpg|Aviadilo Ilyushin Il-96
Domodedovo-terminal.jpg|Terminalo de flughaveno
Domodedovo-trainterminal.JPG|Aeroexpress

## Terora ago en la flughaveno Domodedovo (2011) 
* Vidu: [Terora ago en la flughaveno Domodedovo (Moskvo, Rusio)](http://eo.wikinews.org/wiki/Terora_ago_en_la_flughaveno_Domodedovo_(Moskvo,_Rusio))

## Vidu ankaŭ 
* Internacia flughaveno Vnukovo
* Internacia flughaveno Ŝeremetjevo
* Publika transporto de Moskvo
* Aeroport Domodedovo (stacio)
* Aeroexpress

## Eksteraj ligiloj 
* Oficiala retejo ()

Domodedovo
Kategorio:Domodedovo
Kategorio:1962 en Moskvo
Batisto

[eta|200px|[Poŝtuko el batisto]]**Batisto** estas fajna teksaĵo kiu povas esti farita el tolo, lano, kotono, silko aŭ eĉ artsilko. La teksaĵo pli malpli estas diafana kaj estas uzata por naztukoj, bluzoj, kufetoj kaj samspecaĵoj.
La nomo venas de la tolteksisto Baptiste de Cambrai, kiu en la 13-a jarcento laboris en Kambrezo, Francio.

Kategorio:Teksaĵoj
Flago de Sud-Georgio kaj la Sud-Sandviĉinsuloj

eta|250px
La **Flago de Sud-Georgio kaj la Sud-Sandviĉinsuloj** estis koncedita la 3-an de oktobro 1985, kiam la Teritorio estis kreita. Antaŭe la Teritorio estis parto de la dependeco de Insuloj Falklandoj-Malvinoj kaj uzis la saman flagon de tiu teritorio.

La flago baziĝas je flaga dezajno en Britio nomata "blue ensign" - malhelblua fono kun la flago de Britio en la supra, heraldike dekstra kvarono. Al ĝi en la heraldike maldekstra flagoduono estis aldonita la blazono de Sud-Georgio kaj la Sud-Sandviĉinsuloj. La flago estas hisata ĉe la ĉefaj registarejoj de insulo Sud-Georgio, kaj ĉe la sciencaj bazoj de la Brita Antarkta Bazo. La origina flago havis pli malgrandan version de la blazono kun blanka disko, sed tio estis ŝanĝita al la nuna flago inter 1999 kaj 2002.

Kategorio:Naciaj flagoj
Kategorio:Flagoj de Britio
Provinco Zaire

eta|situo de la provinco en Angolo
La **provinco Zaire** estas unu el 18 administraj unuoj, kiuj dividas la ŝtaton Angolo en sudokcidenta Afriko. Ĝi kovras areon de 40 130 kvadrataj kilometroj kaj laŭ takso pri la stato de 2006 havis proksimume 600 000 loĝantojn. Administra centro de la provinco estas la urbo M'Banza Kongo. La teritorio situas en la pleja nordokcidento de la lando, okcidente borde de la Atlantika Oceano kaj norde lime de la Demokratia Respubliko Kongo, nomata Kongo Kinŝasa - proksime de la oceano, la delto de la rivero Kongo konsistigas la ŝtatan limon inter Angolo kaj Kongo Kinŝasa.

Inter la municipoj de la provinco estas Soyo, Tomboco, N'Zeto, Noqui kaj Cuimba. Ĉefa etno en la provinco estas la kongoj.

Kategorio:Provincoj de Angolo
1587 Kahrstedt

'*1587 *Kahrstedt'''* estas asteroido de la ĉefa asteroida zono.

## Malkovro 
Ĝi estis malkovrita la  de la germana astronomo Karl Wilhelm Reinmuth elde la Nacia Observatorio de Hejdelbergo - Königstuhl.

## Nomo 
Ĝia nomo honoras la germanan astronomon *Albrecht Kahrstedt''.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Karl Wilhelm Reinmuth
Kategorio:Astronomiaj objektoj malkovritaj en 1933
Poŝtuko (ornamo)

eta|250px|Helblua poŝtuko en la brustpoŝo
eta|250px|Diversaj poŝtukoj
**Poŝtuko** (france: Pochet) estas akcesoraĵo el la virmodo. Ĝi estas kvadrata (naz)tuko kio estas faldite portata en la brustpoŝo de jako, blazero aŭ smokingo, tielmaniere ke ĝi ankoraŭ parte videblas.

Poŝtukoj de origine ofte estas blankaj kaj nur uzatis sur smokingo.
Nuntempe poŝtukoj ekzistas en diversaj koloroj kaj desegnoj, kaj en diversaj materialoj (kotono, lino - La pli bonaj estas el silko).

La uzado de poŝtuko kiel naztuko estas rompo de la etiketo; ĝi nur servas kiel ornamo kaj ne estu 'uzata'.

Kategorio:Modo
Kategorio:Akcesoraĵoj
Flago de la Falklandoj

La unua **flago de la Insuloj Falklandoj** estis adoptita la 29-an de septembro 1948. Ĝi baziĝas je flaga dezajno en Britio nomata "blue ensign" - malhelblua fono kun la flago de Britio en la supra, heraldike dekstra kvarono. Al ĝi en la heraldike maldekstra flagoduono estis aldonita la insula blazono, origine sur blanka disko. En 1999, la grandeco de la blazono estis pliigita kaj la blanka disko forigita por krei la nunan flagon.

Dum la Falklanda milito, kiam Argentino okupis la insulojn, la flago estis malpermesita kaj en ĝia loko la flago de Argentino estis hisita. Nuntempe, Argentino asertas ke la insuloj estas parto de la Provinco Fuegio, Antarkto kaj sud-atlantikaj insuloj kaj konsideras la flagon de la provinco por esti la flago de la insuloj, kvankam ĝi neniam estis hisita sur ilin.

Brita komercflago kun la Falklando-blazono estis adoptita en 1998 kaj estas uzita kiel la civila flago de la insuloj.

Falklandoj
Kategorio:Insuloj Falklandoj-Malvinoj
Flago de Martiniko

eta|200px|
eta|200px|Nova flago
La **serpentoflago de Martiniko** havas neniun oficialan statuson sur la insulo. Ĝi estas historia flago originanta el edikto emisiita la 4-an de aŭgusto 1766, precizigante ke ŝipoj de la francoj: kaj de Martiniko kaj Sankta Lucio devus hisigi version de la franca flago, kiu en la tempo estis blanka kruco sur blua kampo, kun L-formaj (por Lucio) serpentoj en ĉiu kvartalo de la kruco.

Kategorio:Naciaj flagoj
Kategorio:Martiniko
Kategorio:Flagoj de Francio
Martin Hochmeister

**Martin Hochmeister** (hohmajster) estis saksa presisto, libroeldonisto, urbestro en Transilvanio naskita en Sibio la 19-an de aprilo 1767 kaj mortinta en Sibio la 9-an de januaro 1837. 

## Biografio
Martin Hochmeister studis en Vaco, Koloĵvaro. En 1789 li transprenis la vendejon de sia patro en Sibio. En 1790 li estigis presejon kaj librovendejon ankaŭ en Koloĵvaro, kiun li donacis en 1809 al katolika liceo. Li eldonis multe da libroj en hungara lingvo. Li fondis la unuan hungaran gazeton de Transilvanio titolita *Erdélyi Magyar Hírvivő*, kiu en 1790 aperis dufoje monate en Sibio. De 1818 ĝis 1829 li estis urbestro de sia naskiĝurbo. Li eldonis kalendarojn kun ŝanĝantaj titoloj (1790, 1791. 1793, 1796; 1798–1800, 1803, 1804 ktp.). Krome li estis patro de la unua teatrejo en Sibiu en la Dika turo.

## Verkoj
**Versuch eines allgemeinen Handlungs-, Gewerbs- und Reisekalenders von Hermannstadt auf das Jahr 1790…* (Hermannstadt, 1790); 
**Az olvasó közönség kedvéért készített lajstroma Kolozsvárott a… typographus és könyv áruló… boltjába található magyar, deák és frantzia könyveknek…* (Kolozsvár? , 1792). 

## Fonto
*Magyar Életrajzi Lexikon

Kategorio:Transilvaniaj saksaj presistoj
Kategorio:Transilvaniaj saksaj politikistoj
Flago de Moncerato

[eta|250px|[Dosiero:FIAV 110010.svg|23px 1:2]]
La **Flago de Moncerato** estis adoptita la 10-an de aprilo 1909. Ĝi estas Blue Ensign kun la Union Jack en la kantono kaj la Blazono.

En la blazono bildiĝas Erin, la ina personigo de Irlando, kaj la ora harpo, alia simbolo de Irlando. Tio reflektas la Irlandan genealogian arbon de la kolonio. La Guberniestro de Moncerato konservas apartan flagon. La flago de la guberniestro konsistas el Union Jack kun la blazono.

Kategorio:Naciaj flagoj
Kategorio:Moncerato
Kategorio:Flagoj de Britio
Flago de Saint-Martin

eta|dekstra|200px|Neoficiala flago.
La franca trikoloro estas la oficiala nacia flago uzita en Sankta Marteno. Tamen, ekzistas du neoficialaj flagoj raportitaj kaj uzataj en neoficialaj eventoj en la insulo. Unu el ili prezentas la insulan blazonon sur blanka kampo.

Kategorio:Naciaj flagoj
Kategorio:Flagoj de Francio
Flago de Saint-Barthélemy

eta|230px|dekstra|
**Flago de Saint-Barthélemy** konsistas el la blazono de la insulo centrita sur blanka kampo. Kvankam uzita sur la insulo, ĝi havas neniun oficialan statuson. Ĉar Saint-Barthélemy estas transmara kolektivo de Francio, ĝia oficiala flago estas la franca trikoloro.

Kategorio:Naciaj flagoj
Kategorio:Flagoj de Francio
Flago de Gvadelupo

eta|Neoficiala flago,nigra variaĵo
eta|Neoficiala flago,ruĝa variaĵo (fakte flago de la gvadelupa urbo *Pointe-à-Pitre*)
La neoficiala **flago de Gvadelupo**, regiono kaj transoceana departemento de Francio situanta en Karibio, ekzistas en du variaĵoj: ambaŭ supre havas tri orajn francajn liliojn sur blua fono, kaj sube bildigas oran sunon sur verda branĉo. Unu variaĵo sube havas nigran fonon, la alia, fakte flago de la gvadelupa urbo *Pointe-à-Pitre*, sube ruĝan fonon. Aparte de tio, la **emblemo de Gvadelupo** estas blanka kampo sur kiu estas metita emblemo montranta sunon kaj birdon sur verda kaj blua kvadrato. Sub la emblemo aperas la nomo "Regiono Gvadelupo" emfazita en flava.

La Popola Unio por la Liberigo de Gvadelupo proponis nacian flagon tre simila al tiu de Surinamo. Tamen, oficiale la franca trikoloro estas la nacia flago uzata en Gvadelupo.

Kategorio:Naciaj flagoj
Kategorio:Gvadelupo
Lukács Hodászi

**HODÁSZI Lukács**, Pap (hoda:si) estis hungara reformita episkopo naskita en Nadjvarado en la mezo de la 16-a jarcento kaj mortinta en Debreceno la 13-an de majo 1613. 

## Biografio
Lukács Hodászi studis inter 1580–85 en Wittenberg kaj Heidelberg, de 1585 li estis kortega pastro de reganto Stefano Báthori en Eĉedo, en 1596 pastro kaj dekano en Debreceno. En 1604 li returnis sin al Eĉedo, kaj en tiu jaro oni elektis lin episkopo de la transtisa eklezia diocezo. De 1607 li iĝis denove pastro en Debreceno. Li estis en kadro de la eklezio unu el la plej decidemaj opoziciulo de la sendependuloj. 

## Verkoj
* *Assertiones orthodoxae de potestate ecclesiastica…* (Debrecini, 1611).

## Fonto
* Magyar Életrajzi Lexikon
* hungarlingva biografio 

Hodaszi, L.
Kategorio:Transilvaniaj hungaroj
Kategorio:Hungaraj kalvinanaj episkopoj
Flago de Saba

eta|200ra|La flago de Saba
La **flago de Saba** estis adoptita la 6-an de decembro 1985 (nacia tago de la insulo). 130 malsamaj deiajnoj estis prezentitaj al la Komisiono. La elektita flago estis dizajnita de 18-jaraĝa sabano nomita Daniel Johnson.

Saba akceptis nederlandan suverenecon post 1816 kaj uzis la nederlandan flagon. Tamen, ĉar kelkaj insulanoj konsideris Saban "respubliko", ili aldonis specialan simbolon, verdan brasikon por emfazi ilian sendependecon, kaj tiu simbolo estis uzita verŝajne ĝis la 1920-aj jaroj.

Kategorio:Naciaj flagoj
Kategorio:Nederlandaj Antiloj
Kategorio:Flagoj de Nederlando
Flago de la Usonaj Virgulininsuloj

eta
La **flago de Usonaj Virgulininsuloj** estis adoptita en 1921. Ĝi konsistas el simpligita versio de de Granda Sigelo de Usono inter la literoj V kaj I (por Virgulininsuloj). La aglo tenas laŭrbranĉon en unu ungego, kaj tri sagojn en la alia, reprezentante la tri gravajn insulojn: Sankta Tomaso, Sankta Johano kaj Sankta Kruco. Plie, la koloroj de la flago estas: flava, reprezentante diversajn karakterizaĵojn de la teritorio kaj la florojn; verda, simbolanta la montetojn; blanka, prezentanta la nubojn; kaj blua, reprezentanta la akvoamasojn.

Kategorio:Naciaj flagoj
Kategorio:Flagoj de Usono
Kategorio:Usonaj Virgulininsuloj
Flago de la Kajmana Insularo

eta
La **Flago de la Kajmana Insularo** estis adoptita la 14-an de majo 1958 post kiam al la kolonio estis oficiale koncedita blazonon. Antaŭ tio, la Insuloj uzis la britan flagon por ĉiuj oficialaj okazintaĵoj. En 1999, la blanka disko estis forigita kaj la brakoj estis pli ol duobligita en grandeco, kvankam la antaŭ-1999-flago restas populara kaj estas daŭre uzita dum kelkaj oficialaj okazoj. Dum 2004 kaj 2008 en la Somera Olimpiko, kaj dum la Vintra Olimpiko 2010, la teamo de Kajmana Insularo marŝis enen sub la flago de 1999.

Kategorio:Naciaj flagoj
Kategorio:Flagoj de Britio
Flago de Sint-Maarten

[eta|dekstra|[Dosiero:FIAV 110000.svg|23px 2:3]]
La **Flago de Sint Maarten** estas la regiona flago de la nederlanda parto de la insulo Sankta Marteno, kiu estas parto de Nederlandaj Antiloj kaj Nederlanda reĝlando. La dizajno de la flago de Sint Maarten similas al la militflago de la Filipinoj.

Kategorio:Naciaj flagoj
Kategorio:Sint-Maarten
Károly Hodor

**HODOR Károly** estis hungara bienulo, reĝa juĝisto, historiesploristo naskita en Torda la 22-an de majo 1796 kaj mortinta en Doboka la 11-an de junio 1881.

## Biografio 
Károly Hodor estis skribisto inter 1815–21 de la ĉefĉefgubernio de Transilvanio. En 1825 oni elektis lin reĝa juĝisto de departemento Doboka. Li priokupiĝis precipe pri historio de Transilvanio. Lian manuskriptokolekton li donacis al la Erdélyi Múzeum. Li partoprenis en la redaktado de verko *Magyarország családai* kune kun Iván Nagy.

## Verkoj 
* ''Doboka vármegye természeti és polgári esmertetése (Kolozsvár, 1837).

## Fonto 
* Magyar Életrajzi Lexikon

Kategorio:Hungaraj historiistoj
Kategorio:Transilvaniaj hungaroj
Benoît Mandelbrot

**Benoît B. MANDELBROT** (naskiĝis la 20-an de novembro 1924 en Varsovio, mortis la 14-an de oktobro 2010 en Kembriĝo) estis Franca matematikisto el Pollando. Li estas responda pri la nuna intereso de fraktaloj. Lia esploro uzas la laboron de Gaston Julia.eta|dekstra|Benoît MandelbrotEn 1993 li estis premiita la Wolf-Premio pri Fiziko.

## Vidu ankaŭ 
* Aro de Mandelbrot
* Fraktalo

## Referencoj 
Kategorio:Wolf-premiitoj pri fiziko
Kategorio:Usonaj matematikistoj
Kategorio:Usonaj ekonomikistoj
Kategorio:Usonaj judoj
Kategorio:Francaj judoj
Kategorio:Francaj matematikistoj
Kategorio:Poldevenaj usonanoj
Kategorio:Poldevenaj francoj
Kategorio:Polaj judoj
Kategorio:Polaj matematikistoj
Kategorio:Fraktaloj
1588 Descamisada

'*1588 *Descamisada'''* estas asteroido de la ĉefa asteroida zono.

## Malkovro 
Ĝi estis malkovrita la  de la argentina astronomo Miguel Itzigsohn, elde la Observatorio de La Plata.

## Nomo 
Ĝia nomo aludas al la "*Descamisados*" (*sen-ĉemizuloj'' en hispana lingvo), proletoj subtenantoj de Eva Perón.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Miguel Itzigsohn
Kategorio:Astronomiaj objektoj malkovritaj en 1951
Flago de Porto-Riko

eta
La **Flago de Porto-Riko** reprezentas kaj simbolas la insulon kaj homojn de Porto-Riko. La plej ordinaraj uzitaj flagoj de Puerto-Riko estas la nuna flago kiu reprezentas homojn de Porto-Riko; urbaj flagoj kiuj reprezentas la malsamajn regionojn de la insulo; politikaj flagoj kiuj reprezentas la politikajn kredojn de la homoj kaj sportflagoj kiuj identigas Puerto-Rikon kiel la lando reprezentita per siaj sportistoj dum konkuradoj.

La originoj de la nuna flago de Porto-Riko, adoptita en 1952, venas de la jaro 1868, kie la unua puertorika flago, estis elpensita de Dro. Ramón Emeterio Betances kaj brodita de Mariana Bracetti. Tiu flago estis uzita en la puertorika ribelo kontraŭ hispana regado en la insulo, konata kiel "El Grito de Lares".

La kuba flago naskiĝis por reprezenti movadon kiu celis integri la insulon en Usonon, sed ﬁne ĝi fariĝis simbolo de sendependa ŝtato. Rilate la insulon Porto-rikon okazis tute kontraŭe. Temas pri simbolo pripensita por sendependa ŝtato kiu ﬁne fariĝis flago de teritorio asociita al Usono. La movado por sendependigi la insulon en Porto-riko naskiĝis en la jaro 1892 ĉirkaŭ la patriotisma movado de Kubo. La ĉefa luktanto favore la kuban sendependiĝon, José Martí, celis fakte la liberigon de ambaŭ insuloj (Kubo kaj Porto-riko), pro tio ambaŭ ﬂagoj, kaj kuba kaj portorika, tute similas rilate striojn, stelon kaj kolorojn, kvankam koloroj reale aperas inversigitaj en la porto-rika ﬂago rilate la kuban standardon.

## Notoj 
Kategorio:Naciaj flagoj
Kategorio:Porto-Riko
Kategorio:Flagoj de Usono
Flago de Sint Eustatius

eta|200px|
La **Flago de Sint Eustatius** estis adoptita la 16-an de novembro 2004. La flago estas rektangula kun la koloroj blua, ruĝa, blanka, ora kaj verda, kaj dividita en kvar kvin-flankaj bluaj partoj, ĉiu kun fimbriita ruĝo. En ĝia centro estas diamantforma blanka kampo; en la diamanto estas la silueto de la insulo en verda. En la centro de la pinto de la diamanto estas kvin-pinta ora stelo.

Kategorio:Naciaj flagoj
Kategorio:Sint-Eustatius
Kategorio:Flagoj de Nederlando
Hamburger SV

maldekstra|eta|430x430ra|La stadiono de kluba HSV
**Hamburger Sportverein** (mallonge **Hamburger SV** aŭ **HSV**) estas germana sporta kaj aparte futbala klubo, kun sidejo en Hamburgo. Klubaj koloroj estas bluo, blanko kaj nigro, kiuj ankaŭ konsistigas la kluban emblemon bildigatan dekstre. La unua profesia vira teamo de futbalo estas inter la plej sukcesaj en Germanio: sesfoje ĝi gajnis la germanian ĉampionecon, krome en 1977 la Eŭropan Pokalon de Pokalvenkintoj kaj en 1983 la konkuron de la Ligo de Ĉampionoj de UEFA. La teamo konkuras en la unua germana ligo de futbalo (Erste Bundesliga), estas la sola teamo kiu seninterrompe tie konkuras ekde la jaro 1963, kaj laŭ la "eterna tabelo" de tiu ligo komence de la sezono 2010-2011 havis la 3-an pozicion.

Kvankam la asocio aparte famiĝis kiel futbala klubo, ĝi ankaŭ ofertas multajn aliajn sportajn disciplinojn, neniel nur por , sed por ĉiu ajn interesato. Interalie ekzistas branĉoj pri atletiko, volanludo, basbalo, boksado, para dancado, flugpilko, gimnastiko, golfado, hokeo, glacihokeo kaj radsketila hokeo, karateo, keglado, korbopilko, kriketo, manpilko, naĝado, rugbeo, teniso kaj tabloteniso,
poste ricevis ankaŭ branĉojn de manpilko kaj de tabloteniso, kies unuaj teamoj konkuras en altaj ligoj, kaj branĉo de klubaj subtenantoj, kiu reprezentas ties interesojn. La klubo fine de la jaro 2010 havis proksimume 66 600 membrojn.

## Eksteraj ligiloj 
* oficiala retejo

Kategorio:Germanaj futbalteamoj
Kategorio:Hamburgo
Kategorio:Futbalteamoj fonditaj en 1887
HSV

**HSV** estas inter alie
# mallongigo por la germana sporta klubo Hamburger SV, kaj
# mallongigo por la HSV-kolorsistemo, grupo de pluraj komputikaj kolormodeloj, en kiuj la koloro difiniĝas pere de la kolornuanco (angle *hue*), la kolorintenseco (*saturation*) kaj la heleca respektive malheleca valoro (*value*).
Flago de Kuracao

eta|250px|
La **flago de Kuracao** estas blua kampo kun horizontala flava strio iomete sub la mezlinio kaj du blankaj, kvin-pintaj steloj en la kantono. La bluo simbolas la maron kaj ĉielon dividita per flava linio reprezentanta la brilan sunon kiu banas la insulon. La du steloj reprezentas ĉefinsulon Kuracaon kaj Klein Curaçaon, sed ankaŭ amon kaj feliĉon". La kvin pintoj sur ĉiu stelo simbolas la kvin kontinentojn de kiuj la popoloj de Kuracao venas.

Post la adopto de Arubo de propra flago, Kuracao ricevis aprobon por flago en 1979. 2 000 mil dizajnoj estis submetitaj al speciala konsilio. 10 estis selektitaj kaj la konsilio fine decidis ĉi lastan en 1982. Kun kelkaj modifoj, la flago estis adoptitaj la 2-an de julio 1984.

Kuracao
Kategorio:Curaçao
Alvaneu

## Pri la komunumo 
**Alvaneu** (en romanĉa lingvo **Alvagni**) estas komunumo de la komunumaro Belfort kaj la distrikto Albulo en Kantono Grizono, Svislando. Ĝi havis 383 loĝantojn je la 31-a de decembro 2009.

## Geografio 
La vilaĝo Alvaneo situas sur teraso norde de la rivero Albulo. En la fundo de la valo ĉe la alfluo de la rivero Landwasser al Albulo situas la vilaĝeto Alvaneu-Bad, kiu ankaŭ formas parton de la komunumo.

## Alvaneu-Bad 
La sulfuran fonton en Alvenau-Bad jam la romianoj utiligis por saniga banejo. La unua dokumenta mencio de sulfura banejo datiĝas el la jaro 1474. En la jaro 2001 en Alvaneu-Bad estis malfermita nova kuracbanejo kaj bonfarthotelo.

## Najbaraj komunumoj 
Alvaneu limas en nordo al Arosa, en oriento al Schmitten, en sudoriento al Filisur, en sudo al Tiefencastel, en sudokcidento al Surava, en okcidento al Brienz/Brinzauls, kaj en nordokcidento al Lantsch/Lenz.

## Trafiko 
Tra Alvaneu pasas la kantona ĉefvojo n-ro 417 de Tiefencastel al Davos, kaj tra Alvaneu-Bad la vojo n-ro 749 tra Albulopasejo al Engadino. Sur la kantona ĉefvojo tra la vilaĝo pasas la poŝtaŭtolinio de Lenzerheide al Davos. En la valfundo en Alvaneu-Bad situas la stacidomo de Alvaneu ĉe la trajnlinio de la linio de la Retia Fervojo de Koiro tra Tiefencastel al Sankt-Maŭrico. Krome loka poŝtaŭtolinio de Tiefencastel al Alvaneu konektas la stacidomon kun la vilaĝocentro.

## Lingvoj 
Dum Alvaneu en la 19-a jarcento estis ankoraŭ grandparte romanĉlingva komunumo, la nombro de romanĉlingvanoj en 1980 ankoraŭ estis 41,42% de la loĝantaro. En la jaro 2000 tiu nombro jam falis sub 20% nome al 16,87, dum la germanan parolis en la jaro 2000 pli ol 3 kvaronoj de la loĝantaro, nome 76,43%, kaj la italan 3,47% (kompare al 7,92% en la jaro 1980).

## Historio 
La unua dokumenta mencio de Alvaneu datiĝas el la jaro 1244 kiel *Aluenude*. En la 13-a jarcento en Alvaneu unuflanke setlis valzoj sur bieno de la Senjoroj de Vaz kaj aliflanke romanĉoj sur paŝtejoj de la episkopo de Koiro. Tiel Alvaneu jam dum mezepoko estis dulingva kaj situis sur la lingvolimo inter la germana kaj la romanĉa lingvoj. Kiel parto de la tribunalo Belfort Alvaneu fariĝis en la jaro 1338 posedaĵo de la Grafoj de Togenburgo. En la jaro 1436 estis formulita la landleĝaro por la duontribunalo Alvaneu, kiu ĝis la jaro 1850 estis membro de la Dektribunala Federacio. Ek de 1851 Alvaneu estas komunumo de la komunumaro Belfort en la distrikto Albulo.

## Notoj kaj referencoj 
## Vidu ankaŭ 
* Alvaneu (stacidomo)

## Eksteraj ligiloj 
* Oficiala retejo de la komunumo Alvaneu 

Kategorio:Kuraclokoj de Svislando
HSV (kolorsistemo)

eta|kolornuanco *H*, intenseco *S*, malheleca valoro *V*
eta|kolornuanca skalo
La **HSV-kolorsistemo** estas sistemo de pluraj komputikaj kolormodeloj: en ili la koloro difiniĝas pere de la kolornuanco (angle *hue*), la kolorintenseco (*saturation*) kaj la heleca respektive malheleca valoro (*value*). Similaj difinoj gvidas al **HSL-kolorsistemo** kun relativa heleco (*lightness*), al **HSB-kolorsistemo** kun absoluta heleco (*brightness*) kaj al **HSI-kolorsistemo** kun lumintenseco (*intensity*).

Kategorio:Koloroj
Kategorio:Komputiko
Daniel Mrázek

**Daniel MRÁZEK**, nomata **Dan** (naskiĝis la 23-an de novembro 1985), estas ĉeĥa esperantisto kaj estrarano de Ĉeĥa Esperanto-Junularo.

Kiam en 2005 refondiĝis la Ĉeĥa Esperanto-Junularo, li membris en ties unua revizia komisiono. En 2007 li fariĝis vicprezidanto kaj en 2009 prezidanto de la asocio. En 2012 li eksprezidantiĝis kaj fariĝis membro de la revizia komisiono.

Ekde sia naskiĝo li vivis en Prago, sed en 2011 li komencis transloĝiĝon al Pardubice. En Prago li finstudis historion ĉe la pedagogia fakultato de la Karola Universitato. Ekde 2013 li laboras kiel ĉiĉerono en la burgo Kunětická hora proksime de Pardubice.

Li estas aktiva kontribuanto de la Ĉeĥa radio kaj jam plurfoje aperigis tie kaj en aliaj amaskomunikiloj informojn pri aŭ akiritaj per esperanto. En la LKK de la 65-a IJK en Liberec' li respondecis pri ties eksteraj rilatoj en Ĉeĥio. Mallonge dum la jaro 2011 li estis redaktoro de la movada rubriko TEJO Tutmonde de revuo Kontakto.

## Referencoj 
Kategorio:Ĉeĥaj esperantistoj
Kategorio:Estraranoj de ĈEJ
Meksik-usona milito

La **Meksika-usona milito** aŭ la **Usona interveno en Meksiko** estis konflikto, kiu plejparte iniciatiĝis de la ekspansiismo de Usono kaj okazis en 1846-1848. La kreo de la Respubliko de Teksaso antaŭis la militon, ĉar Meksiko konsideris ĝin ribela regiono. Usona postuloj por kompenso disde la Meksika registaro por malbonfaroj al usona kolonianoj en Teksaso kaj usonaj interesoj en akiranta la teritorioj de Alta Kalifornio kaj Nov-Meksiko (plejparte ĉar la malkovro de oro en Kalifornio) ankaŭ instigis la usona invado de Meksiko. Usonaj militfortoj konkeris Nov-Meksikon, Kalifornion, nordan Meksikon, kaj Meksikurbo, kaj venkis definitive, perforta Meksiko rezigni siajn nordajn teritoriojn al Usono en la *Traktato de Guadalupe Hidalgo*.

## Antaŭokazoj 
De 1834, miloj da usonaj kolonianoj ekloĝis en Teksaso, tiutempe parto de Meksiko, kun meksika registara permeso. Usonano Moses Austin estis la avangardo de la provo alporti anglalingvanojn en Teksason, kiel metodo por loĝigi la malabunde loĝitan regionon. La meksikanoj indignis, ke la usonanoj ricevis liberan landon en Teksaso, sed la usonaj kolonianoj indignis, ke ili devis laŭ meksika registaro fariĝi katolikoj, kaj la mallaŭleĝigo de sklaveco en Meksiko. Poste, kiam Santa Anna fariĝis diktatoro de Meksiko, li provis frape senarmigi la kolonianojn kaj forigi iliajn rajtojn.

En 1836, teksasaj ribeluloj deklaris sin sendependa de Meksiko kaj post komence pezaj perdoj (vidu la Batalo de la Alamo), venkis meksikaj militfortoj ĉe la Batalo de San Jacinto. Kvankam meksikaj soldatoj retiriĝis, Meksiko rifuzis agnoski teksasan sendependecon, kaj ankoraŭ konsideris ĝin provinco en ribelo.

En 1845, usona prezidanto John Tyler donis la eks-Respubliko de Teksaso ŝtatiĝo, la 28a ŝtato. Meksiko rompis diplomatiajn rilatojn kun Usono rezulte. Apuda usona prezidanto James Polk, kun ekspansiismaj ambicioj, movis soldatojn sub Generalo Thornton apud la suda landlimo de Teksaso tenti la meksikanojn al atako unue. Je la 25a de aprilo 1846 meksikaj soldatoj atakis la batalionon minace proksima al ilia landlimo, kaj Polk demandis la Usonan Kongreson proklami militon, kion ĝi faris la 13an de majo.

## Ĥronologio 
**1849** - Komenco de la Kalifornia deliro pri oro

## Rezultoj 
## Traktato de Guadalupe Hidalgo 
## Vidu ankaŭ 
* Konkero de Kalifornio

## Referencoj 
## Eksteraj ligiloj 
Kategorio:Militoj de la 19-a jarcento
Kategorio:Militoj de Usono
Kategorio:Militoj de Meksiko
Kategorio:19-a jarcento en Usono
Kategorio:19-a jarcento en Meksiko
Kategorio:Konfliktoj en 1846
Kategorio:Konfliktoj en 1847
Kategorio:Konfliktoj en 1848
Kategorio:Kalifornio
Internacia flughaveno Ŝeremetjevo

La **Internacia flughaveno Ŝeremetjevo** () estas unu el ĉefaj flughavenoj de Moskva regiono kaj la dua laŭ kvanto da pasaĝeroj en Rusio (post Domodedovo). Ĝi situas norde de Moskvo sur teritorio de urba municipo Ĥimki (Moskva provinco) inter la urboj Ĥimki kaj Lobnja. La flughavenon uzas pli ol 26 milionoj da pasaĝeroj dum unu jaro.

En Ŝeremetjevo estas bazata rusia flugkompanio "Aeroflot".

## Historio 
La unua (milita) aerodromo tie estis konstruita jam en 1950-aj jaroj. En 1959 ĝi estis transdonita al civila aviado; la  tie surteriĝis la unua aviadilo el Leningrado. Sian nomon ĝi ricevis de loĝloko Seremetjevskij kaj fervoja stacio "Ŝeremetjevskaja".

La Internacia flughaveno Ŝeremetjevo-2 estis konstruita okaze de Somera Olimpiko 1980. Ĝi aldoniĝis al la flughavena komplekso de Ŝeremetjevo-1, kiu malfermiĝis en 1964.

Ekde 2011 "Ŝeremetjevo" apartenas al Moskva provinco (antaŭe ĝi apartenis al Moskvo).

## Aerodromo 
Nuntempe estas du kurejoj: 07R/25L (longo 3,7 km) kaj 07L/25R (longo 3,550 km), tamen pro kurta distanco inter ili (280 m) oni ne povas uzi ilin sendepende. Ekzistas projekto pri konstruado de nova kurejo, kio, tamen, kaŭzas protestojn de naturdefendistoj.

## Stacidomoj 
eta|Terminalo Ŝeremetjevo
La flughaveno havas 6 pasaĝerajn stacidomojn: A (komerca aviado), B, C (antaŭe "Ŝeremetjevo-1"), D, E, F (antaŭe "Ŝeremetjevo-2"). Krome, ekzistas karga stacidomo. La unuaj tri situas en norda parto, la ceteraj - en suda parto; ili estas kunligitaj per senpaga aŭtobuso (por uzado bezonatas flugbileto).

Distanco ĝis Moskva ĉirkaŭiganta aŭtovojo estas 9 km de D, E, F kaj 13 km de A, B, C.

## Statistikoj 
## Flugkompanioj 
Flugkompanioj:

## Transporta kunligo kun Moskvo 
[eta|Trajno "[Aeroexpress"]]
Oni povas atingi la flughavenon de Moskvo kaj reen diversmaniere.

Nokte (1:00 - 5:30) funkcias ankaŭ aŭtobuso Н1  laŭ itinero Ozjornaja strato - Lenin-avenuo - Tverskaja strato - Leningrada avenuo - flughaveno "Ŝeremetjevo".

Krome, la flughaveno atingeblas per sia aŭtomobilo laŭ la federacia aŭtovojo M10 (alveturo per Meĵdunarodnoje aŭ Ŝeremetjevskoje ŝoseo) aŭ laŭ la Dmitrova ŝoseo.

## Aviadaj akcidentoj 
eta|Aviadilo Tupolev-134
* Aviadila akcidento apud Ŝeremetjevo (1976)
* Aviadila akcidento apud Mendelejevo (1982)
*  
Estis ankaŭ aliaj akcidentoj.

## Referencoj 
## Vidu ankaŭ 
* Internacia flughaveno Domodedovo
* Internacia flughaveno Vnukovo
* Publika transporto de Moskvo
* Aeroexpress
* Aeroport Ŝeremetjevo (stacio)
* Aeroport Ŝeremetjevo-Severnoje (stacio)

## Eksteraj ligiloj 
* Oficiala retejo (ruse, angle)

Ŝeremetjevo
Kategorio:Ĥimki
Stará Halič

**Stará Halič,** hungare **Gácsfalu** [gAĉfalu], germane **Altgaatsch** estas malgranda vilaĝeto kaj municipo en Slovakio. Stará kaj alt signifas: malnova.
300ra|eta|Stará Halič situas en la plej griza parto

## Geografio 
Stará Halič situas en valo de rojo, laŭ traira flankovojo. Lučenec troviĝas je 8&nbsp;km-oj.

## Historio 
La unua mencio okazis pri la vilaĝo en 1350 laŭ tiama hungara ortografio *"Gaach"*. Longe ĝi estis serva vilaĝo de fortikaĵo Gács. La husanoj okupis ĝin, kiun en 1467 Matiaso la 1-a reokupis. La setlejo ricevis rajton pri bazarado en 1763. En 1796 la tutlanda geografia libro taksis la lokon unuaklasa. En 1828 loĝis tie 547 vilaĝanoj en 82 domoj. En 1910 laŭ la popolnombrado vivis en Gácsfalu 722 homoj, (plejparte slovakoj). Ĝis Traktato de Trianon la komunumo apartenis al Hungara reĝlando, al Nógrád (reĝa departemento), al distrikto de Gács, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. En 2001 vivis en Stará Halič 684 homoj, (636 slovakoj).

## Vidindaĵoj 
* romkatolika gotika preĝejo omaĝe al Sankta Georgo el la 14-a jarcento
* renesanca ligna sonorilostablo de 1673

## Eksteraj ligiloj 
* Stará Halič sur mapo de Slovakio

## Fontoj 
* Hungara Vikipedio

Kategorio:Municipoj en distrikto Lučenec
Lab

**Lab** estas unu el multaj eblaj grafikaj gamutoj (ĉu kolorspacoj aŭ kolorgamoj?), temas pri absoluta esprimo de koloro sendepende al ekipaĵo. Ĝi uzas tiujn ĉi aksojn:
* L - lightness, lumeco {0 - 100}
* a - akso verda - ruĝa
* b - akso blua - flava
La spaco Lab, aŭ ankaŭ *CIE 1976 (L*, a*, b*)*, estas derivita el spaco CIE XYZ.

## Vidu ankaŭ 
* Ekvilibro de blanka - facila gvidado helpe de akso *b*

Kategorio:Komputila grafiko
Kategorio:Koloraj spacoj
Lia Tanzi

**Lia TANZI** (naskiĝis la  en Buenos Aires) estas itala aktorino.

## Biografio 
Ŝi naskiĝis en Argentino el italaj gepatroj kaj revenis dum la knabaĝo en la familian originlandon. Estante ŝatantino de la recitado, ŝi laboris en la kinmondo ekde la unua duono de la 1970-aj jaroj, sed ŝi ekkonis la popularecon per la filmo *Mia moglie è una strega* (*Mia edzino estas sorĉistino*) en 1980. Poste ŝi recitis en aliaj filmoj por la mondoj kaj kina kaj televida.

Dum sia kariero ŝi estis direktata de famaj reĝisoroj, kiuj estas Dino Risi, Franco Castellano, Steno, Carlo Vanzina kaj Giorgio Capitani

Ŝi estas edzino de la aktoro Giuseppe Pambieri.

## Filmaro 
* *Milano trema - La polizia vuole giustizia*, reĝisorado de Sergio Martino (1973)
* *Cugini carnali*, reĝisorado de Sergio Martino (1974)
* *Permettete signora che ami vostra figlia?*, reĝisorado de Gian Luigi Polidoro (1974)
* *La signora gioca bene a scopa?*, reĝisorado de Giuliano Carnimeo (1974)
* *Morte sospetta di una minorenne*, reĝisorado de Sergio Martino (1975)
* ''Una sera c'incontrammo*, reĝisorado de Piero Schivazappa (1975)
* *Amore mio spogliati... che poi ti spiego!*, reĝisorado de Fabio Pittorru kaj Renzo Ragazzi (1975)
* *La banca di Monate*, reĝisorado de Francesco Massaro (1976)
* *La stanza del vescovo*, reĝisorado de Dino Risi (1977)
* *Mia moglie è una strega*, reĝisorado de Pipolo kaj Franco Castellano (1980)
* *Speed Cross*, reĝisorado de Stelvio Massi (1980)
* *Bollenti spiriti*, reĝisorado de Giorgio Capitani (1981)
* *Quando la coppia scoppia*, reĝisorado de Steno (1981)
* *Quello che le ragazze non dicono*, reĝisorado de Carlo Vanzina (2000)
* *Ultimo stadio*, reĝisorado de Ivano De Matteo (2002)
* *Una musica silenziosa*, reĝisorado de Ambrogio Lo Giudice (2010)
* *La ladra* - Televida serio (2010)

## Televido 
* *Philo Vance*, reĝisorado de Marco leto (1974, epizodo *La canarina assassinata*)
* *Nebbia in Val Padana* - Televida serio (2000)
* *Le ali della vita 2* - Televida serio (2002)
* *Carabinieri'', (2007-2008)

## Eksteraj ligiloj 
 Tanzi en paĝo.....

Kategorio:Italaj aktoroj
Grapolo (komputado)

[eta|dekstra|The [Silicon Graphics International|Silicon Graphics Cluster-SGI; Ekzemplo de komputilgrapolo]]
**Komputilgrapolo** estas grupo de ligitaj komputiloj, kune laborantaj tiel kuple ke laŭ multaj aspektoj ili aperas kiel nur unu komputilo. La komponantoj de grapolo estas kutime, sed ne ĉiam, konektitaj unu al la aliaj per rapidaj lokaj retoj. Komputilgrapoloj estas kutime starigitaj por plibonigi la kapablojn kaj la disponeblon super tiuj de unuopa komputilo, samtempe estantaj multe malpli kostaj ol unuopaj komputiloj je komparebla rapido kaj disponeblo.

## Vidu ankaŭ 
* Krada komputado

## Referencoj 
### Pliaj legaĵoj 
* Mark Baker, et al., *Cluster Computing White Paper * http://arxiv.org/abs/cs/0004014, 11 Jan 2001.
* Karl Kopper: *The Linux Enterprise Cluster: Build a Highly Available Cluster with Commodity Hardware and Free Software*, No Starch Press, ISBN 1-59327-036-4
* Robert W. Lucke: *Building Clustered Linux Systems*, Prentice Hall, 2005, ISBN 0-13-144853-6
* Evan Marcus, Hal Stern: *Blueprints for High Availability: Designing Resilient Distributed Systems*, John Wiley & Sons, ISBN 0-471-35601-8
* Greg Pfister: *In Search of Clusters*, Prentice Hall, ISBN 0-13-899709-8
* Rajkumar Buyya (editor): *High Performance Cluster Computing: Architectures and Systems*, Volume 1, ISBN 0-13-013784-7, Prentice Hall, NJ, USA, 1999.
* Rajkumar Buyya (editor): *High Performance Cluster Computing: Programming and Applications*, Volume 2, ISBN 0-13-013785-5, Prentice Hall, NJ, USA, 1999.

## Eksteraj ligiloj 
* IEEE task force on cluster computing
* www.ClusterGate.RU - information on midrange computer clusters 
* J2EE Clustering 
* LanderCluster 
* Survey of Popular Clustering Technologies 
* Build windows cluster with iSCSI
* LackCluster - Minimalist Home Computing Cluster 

Kategorio:Paralela komputado
Kategorio:Konkura komputado
Kategorio:Lokaj retoj
Kategorio:Komputilklasoj
Platformo

**Platformo** - laŭ PIV kaj Reta Vortaro - estas plata starejo fine de vagono, aŭtobuso aŭ alia komuna veturilo. Platformoj estis kutimaj konstrueroj de la historiaj, unuaj vaportrajnaj vagonoj kaj samepokaj ĉevaltiritaj omnibusoj aŭ pli poste motorigitaj aŭtobusoj meze de la 19-a ĝis meze de la 20-a jarcento. En modernaj komunaj veturiloj - trajnoj, metrooj, tramoj aŭ busoj - platformoj ne plu kutimas, sed la pasaĝeroj tuj eniras la veturilon tra flankaj pordoj.

" en la Atlantika Oceano proksime de Brazilo]]
En aliaj lingvoj similforma vorto estas uzata en multe pli vasta senco - ekzemple en la senco de stacidoma kajo (de historia trajnvagona platformo eblas elpaŝi sur kajon elvagoniĝante, kaj inverse), de iel altigita loko por publikaj prezentoj (en la senco de scenejo de teatro aŭ koncertejo, en salono aŭ subĉiele), de altigita ebenaĵo por spektantoj, aŭ en abstrakta senco por priskribi kunlaborejon, en kiu eblas komuniki kaj interagi je sama alteco, sama rango. La tradicia esperantlingva difino de la vorto kompare estas multe pli limigita kaj teknika.

Diskuteble permeseblas dua uzo de la vorto, por nafta platformo - metala ebenaĵo sur pluraj firmaj piedoj, konstruata en maro, por sur ĝi fiksi borilojn kaj pumpilojn por elpreni nafton el la mara fundo. 

Ankaŭ muelejoj povas havi platformon, de kiu la muelisto priservas la muelejon.

Kategorio:Tekniko
Šurice

**Šurice,** hungare **Sőreg** [ŝOreg] estas malgranda vilaĝeto kaj municipo en Slovakio.
300ra|eta|Šurice situas en la plej griza parto

## Geografio 
Šurice situas laŭ traira flankovojo. Fiľakovo troviĝas je 9&nbsp;km-oj.

## Historio 
La loko estis loĝata jam dum la paleolitiko. La unua mencio okazis pri la vilaĝo en 1219 laŭ tiama hungara ortografio *"Seureg"*. En 1241 apude fortikaĵeto konstruiĝis. En 1748 epidemio pri pesto, en 1873 pri ĥolero okazis. En 1828 loĝis tie 560 vilaĝanoj en 65 domoj. En 1893 incendio okazis. En 1910 laŭ la popolnombrado vivis en Sőreg 795 homoj, (hungaroj en majoritato, slovakoj en minoritato). Ĝis Traktato de Trianon la komunumo apartenis al Hungara reĝlando, al Gömör kaj Kis-Hont, al distrikto de Feled, poste al Ĉeĥoslovaka respubliko. Inter 1938-1945 Sőreg rehungariĝis. La unua Arbitracio de Vieno deklaris, ke tiuj komunumoj, kie la hungaroj vivas en majoritato, apartenu al Hungario. Post la 2-a mondmilito la hungaroj iĝis senrajtaj laŭ Dekretoj de Beneš. Ekde 1993 Šurice apartenas al Slovakio.

## Vidindaĵoj 
* romkatolika preĝejo omaĝe al Sankta Mikaelo de 1868
* el la iama fortikaĵo restis nur iom da ŝtonoj

## Eksteraj ligiloj 
* Šurice sur mapo de Slovakio

## Fontoj 
* Hungara Vikipedio

Kategorio:Municipoj en distrikto Lučenec
Šiatorská Bukovinka

**Šiatorská Bukovinka,** hungare **Sátorosbánya** [ŝAtoroŝbAnja] estas unuigita vilaĝo kaj municipo en Slovakio.
eta|maldekstre|230ra|Burgo Šomoška

## Situo 
Šiatorská Bukovinka situas laŭ la hungara landlimo, laŭ ĉefvojo kaj fervojo Salgótarján-Fiľakovo. La lasta urbo troviĝas 10&nbsp;km de ĉi tie.
eta|Ŝtona akvofalo
eta|Vido al municipo Šiatorská Bukovinka tra burgo Šomoška

## Historio 
Pli frue la subaj lokoj ĝis Traktato de Trianon apartenis al Hungara reĝlando, al Nógrád (reĝa departemento), al distrikto de Fiľakovo, poste al Ĉeĥoslovaka respubliko. Inter 1938-1945 tiuj lokoj rehungariĝis. La unua Arbitracio de Vieno deklaris, ke tiuj komunumoj, kie la hungaroj vivas en majoritato, apartenu al Hungario. Post la 2-a mondmilito la hungaroj iĝis senrajtaj laŭ Dekretoj de Beneš. En 1957 kolĥozo formiĝis. Post 2 jaroj tiu nova vilaĝo naskiĝis. Ekde 1993 Šiatorská Bukovinka apartenas al Slovakio. En 2001 vivis tie 358 homoj (303 (85%) slovakoj, 26 (7%) hungaroj).

### Burgo 
Burgo nomata Šomoška konstruiĝis antaŭ ol 1291, kiun Mateo Csák akiris en 1310. En la 15-a jarcento turo kaj aliaj partoj alkonstruiĝis. En 1576 la turkoj facile okupis ĝin, sed en 1593 la hungaroj sen sieĝo reakiris ĝin. En 1682 la turkoj bruldetruis la fortikaĵon, kiu iĝis ruina. Dum la socialismo parte ĝi renoviĝis.

### Šiatorská 
Laŭ la mezepoka onidiro komercistoj faris tie dumvoje ofte tendaron, tial la loknomo signifas: tenda. Tiu nomo aperis en la 18-a jarcento. En 1866 ŝtonminejo ekfunkciis.

### Bukovinka 
La loko ĝis la 19-a jarcento apartenis al Somoskőújfalu kaj al burgo Šomoška. Ekde 1871 vagonaro trafikas.

### Radzovce 
Ankaŭ el tiu vilaĝo eksteraj partoj aldoniĝis al tiu nova vilaĝo en 1959.

## Vidindaĵoj 
* romkatolika preĝejo omaĝe al Apostoloj Sankta Petro kaj Sankta Paŭlo

Kategorio:Municipoj en distrikto Lučenec
Perono

[eta|perono de la vilao *Haus Harkoten* en [Hagen (Germanio), dua duono de la 18-a jarcento.]]
eta|upright|Du ŝtupaj peronoj en Novjorko.
**Perono** - laŭ PIV kaj Reta Vortaro - en arkitekturo estas ekstera malalta ŝtuparo finiĝanta per plataĵo, sur kiu malfermiĝas pordo de domo.

En dua, evitinda senco de neformala lingvouzo ankaŭ povas temi pri sinonimo por kajo - stacidoma aŭ havena (kaj analogie ankaŭ flughavena) plialtigita ebenaĵo, de kiu pli komforte eblas en- kaj elpaŝi publikan veturilon. Tamen NPIV akceptas ankaŭ tiun duan signifon kaj ne markas ĝin kiel evitinda.

Laŭ Francisko Azorín **perono** estas *Ŝtupo aŭ ŝtuparo antaŭ konstruaĵo, kies teretaĝo estas iom pli altenivela ol la strato. Alta trotuaro konstruita en stacio laŭlonge de la fervojo por ebligi al la pasaĝeroj facile en k. el vagoniĝi.* Do, li akceptas ambaŭ signifojn. Li indikas etimologion el la franca *parron*, el *pas rond* (pasejo ronda).

## Literaturaj citaĵoj 
* pri la arkitektura vortouzo:

* kaj pri la duasenca, neformala uzo:

## Notoj 
Kategorio:Arkitekturaj eroj
Templo de Bostono

La **Templo de Bostono**, Masaĉuseco estas unu el la temploj konstruitaj kaj operaciitaj por La Eklezio de Jesuo Kristo de la Sanktuloj de la Lastaj Tagoj, la numero 100 konstruita de la Eklezio, la unua de Nova Anglio, lokita en la urbo de Bostono kaj ĝi distingas por esti la templo kiu kompletigis ŝin metas de la tiam prezidanto de la Mormona Eklezio Gordon B. Hinckley de porti la numero de temploj al 100 antaŭ kulmini la jaro 2000.

Bostono
Kategorio:Konstruaĵoj en Bostono
Kategorio:Religiaj konstruaĵoj en Usono
Templo de Boise

La **Templo de Boise**, Idaho estas unu el la temploj konstruitaj kaj operaciitaj por La Eklezio de Jesuo Kristo de la Sanktuloj de la Lastaj Tagoj, la numero 29 konstruita de la Eklezio kaj la dua de la ŝtato de Idaho, lokita en la urbo de Boise. La templo de Boise estas punkto de videbla referenco por kiuj vojaĝas por la aŭtovojo tiel kiel por la pilotoj de aviadiloj surteriĝante en la internacia flughaveno de Boise, ĉefurbo de la ŝtato de Idaho. En tiu ŝtato, la Eklezio konstruis templojn en la urboj de Idaho Falls, Twin Falls kaj Rexburg.

Boise
Kategorio:Religiaj konstruaĵoj en Usono
Kategorio:Boise (Idaho)